paragraph_text: Zagrebački leksikon abecednim redom donosi topografske članke (bolnice, crkve, palače, javne spomenike, parkove, kupališta, mostove, vojarne, knjižnice, ljekarne, banke), nazive ulica (onih s važnom spomeničkom baštinom ili povijesnim značenjem) zajedno s nazivima ulica/prometnica i trgova, članke iz najrazličitijih područja čovjekova rada, znanja i djelovanja (komunalno područje, kulturne institucije, umjetnost, crkveni život, gospodarstvo, šport, zabava, gastronomija). Leksikon ne donosi biografske članke, ali su imena zaslužnih Zagrepčana obrađena unutar ostalih članaka. Na taj način je u različitim kontekstima spomenuto preko 4.000 imena i naziva kojima zahvaljujemo izgled, veličinu i značenje današnjeg Zagreba. Njihov popis je donesen na kraju 2. sveska u Kazalu osobnih imena, a uz njihova imena su otisnuti i brojevi stranica na kojima se spominju. Masnim slovima su otisnuta prezimena po kojima su nazvani razni lokaliteti.